Príliš intenzívna vôňa, prípadne vôňa, ktorá sa vodičovi nebude páčiť, môže mať negatívny vplyv na šoférovanie. V niektorých prípadoch totiž dochádza k bolestiam hlavy, ale aj k podráždenosti, zvýšenému stresu a napätiu za volantom, čo môže v krajných prípadoch vyvolávať až agresiu. Netreba asi dodávať, že takéto ťažkosti k bezpečnosti cestnej premávky príliš neprispievajú. Preto venujte výberu vône do auta dostatočnú pozornosť.